Document ID: 32008D0054

KOMISSION PÄÄTÖS,
tehty 20 päivänä joulukuuta 2007,
Euroopan maatalouden ohjaus- ja tukirahaston (EMOTR) tukiosastosta rahoitettuja varainhoitovuoden 2004 menoja koskevien, eräiden Saksan, Espanjan, Ranskan, Italian ja Luxemburgin maksajavirastojen tilien tarkastamisesta ja hyväksymisestä
(tiedoksiannettu numerolla K(2007) 6532)
(Ainoastaan saksan-, espanjan-, ranskan- ja italiankieliset tekstit ovat todistusvoimaiset)
(2008/54/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisen maatalouspolitiikan rahoituksesta 17 päivänä toukokuuta 1999 annetun neuvoston asetuksen (EY) N:o 1258/1999 (1) ja erityisesti sen 7 artiklan 3 kohdan,
on kuullut rahastokomiteaa,
sekä katsoo seuraavaa:
(1)
Komission päätöksellä 2005/385/EY (2) hyväksytään varainhoitovuoden 2004 osalta kaikkien maksajavirastojen menot, lukuun ottamatta Saksan maksajavirastoa ”Bayern-Umwelt”, Espanjan maksajavirastoa ”Madrid”, Ranskan maksajavirastoa ”SDE”, Italian maksajavirastoa ”AGEA” ja Luxemburgin maksajavirastoa ”Ministère de l’Agriculture”.
(2)
Uusien tietojen toimittamisen ja lisätarkastusten perusteella komissio voi nyt tehdä päätöksen Saksan maksajaviraston ”Bayern-Umweltin”, Espanjan maksajaviraston ”Madridin”, Ranskan maksajaviraston ”SDE:n”, Italian maksajaviraston ”AGEA:n” ja Luxemburgin maksajaviraston ”Ministère de l’Agriculturen” toimittamien tilien täydellisyydestä, tarkkuudesta ja todenperäisyydestä.
(3)
Kyseisten maksajavirastojen tilejä tarkastaessaan ja hyväksyessään komission on otettava huomioon kyseisiltä jäsenvaltioilta jo päätöksen 2005/385/EY perusteella pidätetyt määrät.
(4)
Asetuksen (EY) N:o 1258/1999 7 artiklan 3 kohdan toisen alakohdan mukaisesti tämä päätös ei rajoita komission mahdollisuutta tehdä myöhemmin päätöksiä, joilla jätetään yhteisörahoituksen ulkopuolelle menot, joita ei ole toteutettu yhteisön sääntöjen mukaisesti,
ON TEHNYT TÄMÄN PÄÄTÖKSEN:
1 artikla
Hyväksytään Saksan maksajaviraston ”Bayern-Umweltin”, Espanjan maksajaviraston ”Madridin”, Ranskan maksajaviraston ”SDE:n”, Italian maksajaviraston ”AGEA:n” ja Luxemburgin maksajaviraston ”Ministère de l’Agriculturen” Euroopan maatalouden ohjaus- ja tukirahaston (EMOTR) tukiosastosta varainhoitovuoden 2004 osalta rahoitettuja menoja koskevat tarkastetut tilit.
Asianomaisilta jäsenvaltioilta tämän päätöksen nojalla perittävät tai niille maksettavat määrät vahvistetaan liitteessä.
2 artikla
Tämä päätös on osoitettu Saksan liittotasavallalle, Espanjan kuningaskunnalle, Ranskan tasavallalle, Italian tasavallalle ja Luxemburgin suurherttuakunnalle.
Tehty Brysselissä 20 päivänä joulukuuta 2007.

Labels: 18
15
4